4. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ  ΤΑΧΥΔΡΟΜΕΙΩΝ (ΕΕΤΤ) Αριθ. 227/86 της 29 Αυγ./20 Σεπτ. 2001  (ΦΕΚ Β΄1226) Κατασκευές Κεραιών για τις οποίες δεν απαιτείται Άδεια, σύμφωνα με το άρθρο 1 του Ν.2801/2000. Έχοντας υπόψη : α.το άρθρο 3, παράγρ. 14, εδάφια κ΄ και κη΄ του Ν.2867/2000 «Οργάνωση και Λειτουργία των Τηλεπικοινωνιών και άλλες Διατάξεις» (ΦΕΚ 273/Α/2000), β.το Ν.2801/2000 «Ρυθμίσεις Θεμάτων Αρμοδιότητας του Υπουργείου Μεταφορών και Επικοινωνιών και άλλες Διατάξεις» (ΦΕΚ 46/Α/2000). γ.την Υπουργική Απόφαση αριθ. Δ3/Δ/35694/6190/ 2000 «Προστασία των Αεροπορικών Εγκαταστάσεων από τον κίνδυνο της ανάπτυξης κατασκευών - εμποδίων γύρω από αυτές καθώς και της Αεροπλοΐας εκ των υπερυψηλών ανά τη χώρα κατασκευών» (ΦΕΚ 1133/Β/2000), δ.την Κοινή Υπουργική Απόφαση αριθ. 94649/8682/ 1993 «Ηλεκτρομαγνητική Συμβατότητα, σε συμμόρφωση με τις διατάξεις της Οδηγίας 89/336/ΕΟΚ του Συμβουλίου των Ευρωπαϊκών Κοινοτήτων», όπως τροποποιήθηκε από τις Οδηγίες 92/31/ΕΟΚ και 93/68/ΕΟΚ (ΦΕΚ 688/Β/1994), ε.την Απόφασή της ΑΠ.: 210/2/28-2-2001 «Κανονισμός Εκχώρησης Μεμονωμένων Ραδιοσυχνοτήτων ή Ζωνών Ραδιοσυχνοτήτων, υπό Καθεστώς Ειδικής Άδειας, για Παροχή Δημόσιων Τηλεπικοινωνιακών Υπηρεσιών» (ΦΕΚ 285/Β/2001), στ.την Κοινή Υπουργική Απόφαση αριθ. 53571/3839/ 2000 «Μέτρα Προφύλαξης του Κοινού από τη Λειτουργία Κεραιών Εγκατεστημένων στην Ξηρά» (ΦΕΚ 1105/B/ 2000), ζ.την Εισήγηση αριθ. 1127/Φ.600/29-8-2001 της αρμόδιας Υπηρεσίας της ΕΕΤΤ, η.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού Δεδομένου ότι : (1)το άρθρο 1 του Ν.2801/2000 θέτει τον γενικό κανόνα της αδειοδότησης κατασκευών κεραιών εγκατεστημένων στην ξηρά, (2)η αδειοδότηση σχετίζεται με την εκχώρηση ή έγκριση των ραδιοσυχνοτήτων εκπομπής και λήψης, τη συμμόρφωση με τις διατάξεις για την ηλεκτρομαγνητική συμβατότητα αλλά και με τη σύμφωνη γνώμη της Υπηρεσίας Πολιτικής Αεροπορίας σχετικά με την ασφάλεια της αεροπλοΐας, (3)προβλέπεται, παράλληλα, εξαίρεση από την ανωτέρω υποχρέωση για κάποιες κατηγορίες κεραιών στις οποίες, όπως προκύπτει και από την Εισηγητική Έκθεση του Νόμου, δεν υπάρχει καμία σκοπιμότητα αδειοδότησης, (4)σύμφωνα με το άρθρο 3, παράγρ. 3, εδάφιο α΄ του Κανονισμού Εκχωρήσεων (ανωτέρω υπό στοιχείο ε΄), εξαιρούνται από την υποχρέωση Εκχώρησης Ραδιοσυχνότητας, μεταξύ άλλων, «οι Σταθμοί Ραδιοεπικοινωνιών Κατόχου Ειδικής Άδειας, οι οποίοι χρησιμοποιούν ραδιοσυχνότητες που έχουν απονεμηθεί σε ορισμένη γεωγραφική περιοχή, για αποκλειστική χρήση», (5)σύμφωνα με την Υπουργική Απόφαση αριθ. Δ3/Δ/35694/6190/2000, (ανωτέρω υπό στοιχείο γ΄), απαριθμούνται οι περιπτώσεις στις οποίες τεχνικές κατασκευές δύνανται να αποτελέσουν κίνδυνο στην ασφάλεια της αεροπλοΐας και ως εκ τούτου, για την εγκατάστασή τους, καθιερώνεται η υποχρέωση Γνωμάτευσης της Υπηρεσίας Πολιτικής Αεροπορίας, αποφασίζει: Άρθρο 1 1. Δεν απαιτείται Άδεια Κατασκευής Κεραίας Σταθμού Ξηράς, σύμφωνα με το άρθρο 1 του Ν.2801/2000, για Κατασκευές Κεραίας, οι οποίες πληρούν σωρευτικά τις κατωτέρω προϋποθέσεις : α. συνιστούν τερματικό ραδιοεξοπλισμό χρήστη υπηρεσιών Σταθερής Ασύρματης Πρόσβασης και τοποθετούνται αποκλειστικά για το σκοπό αυτό, β. η συνολική ενεργός ακτινοβολούμενη ισχύς όλων των καναλιών δεν υπερβαίνει τα 100W (164W EIRP) για συχνότητες λειτουργίας μεγαλύτερες των 30 MHz, γ. η κατασκευή φέρει ένα μόνο ενεργό στοιχείο εκπομπής ή/και λήψης, δ. το υψηλότερο σημείο της κατασκευής δεν εκτείνεται πέρα των 4 μέτρων από τη βάση της, ε. δεν υπάγονται στις περιπτώσεις τεχνικών κατασκευών, για τις οποίες απαιτείται γνωμάτευση της ΥΠΑ, σύμφωνα με τα οριζόμενα στην Υπουργική Απόφαση αριθ. Δ3/Δ/35694/6190/2000 «Προστασία των Αεροπορικών Εγκαταστάσεων από τον κίνδυνο της ανάπτυξης κατασκευών - εμποδίων γύρω από αυτές καθώς και της Αεροπλοΐας εκ των υπερυψηλών ανά τη χώρα κατασκευών» (ΦΕΚ 1133/Β/2000), (Μετά τη σελ. 688) Σελ. 689 Τεύχος     Σελ.      Εγκατάσταση – Λειτουργία Κατασκευών Κεραιών 22.Μ.α.4 στ. έχουν γνωστοποιηθεί στην ΕΕΤΤ τα τεχνικά χαρακτηριστικά της κατασκευής κεραίας, με τη συμπλήρωση Τυποποιημένης Δήλωσης, η οποία προσαρτάται στην Παρούσα και αποτελεί αναπόσπαστο μέρος αυτής. 2. Σε περίπτωση που δεν συντρέχει, έστω μία από τις ανωτέρω προϋποθέσεις, εφαρμόζονται κυρώσεις που προβλέπονται στο άρθρο 1 του Ν. 2801/2000. Άρθρο 2 Η παρούσα Απόφαση τίθεται σε ισχύ από την ημερομηνία δημοσίευσής της στην Εφημερίδα της Κυβερνήσεως. (Ακολουθεί Παράρτημα) 